Feldsaten

Feldsaten () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch al von öllers bi Dorum mit bi.

 Geografie 

De Oort liggt in de Masch von Land Wusten. De Noordsee is üm un bi fiev Kilometer in’n Westen. Dat Water flütt över Gravens af na de Lemmasch un över Dorumer Helmer un Dorumer Helschenfleet na de Dorumer Waterlöös.

De Naveröörd sünd Valg un Dorum in’n Noorden, Holsseln in’n Noordoosten, Holsselnerfeld in’n Oosten, Sassendingen un Sievern in’n Süüdoosten, Lewen in’n Süden, Mulsen in’n Süüdwesten, Barlinghusen, Veerhusen un Misselwarden in’n Westen un Rotthusen un Themeln in’n Noordwesten.

 Historie 

 Verwaltungsgeschicht 

De Oort weer vör 1852 in dat Dorumer Veerdel von dat Kaspel Dorum un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

To’n 1. Januar 2015 is de Gemeen Dorum oplööst un Deel von de ne’e Gemeen Wuster Noordseeküst worrn.

 Inwahnertall 

 Religion 

Feldsaten is evangeelsch-luthersch präägt un höört to dat Kaspel von de Urbanus-Kark in Dorum.

För de Kathoolschen is de Hillig-Hart-Jesu-Kark in Bremerhoben-Leh tostännig.

 Weertschop un Infrastruktur 

 Verkehr 

Feldsaten liggt an de Landsstraat 129, de in’n Noordoosten över Dorum na Millm un dor an de L 135  geiht un in’n Süüdwesten över Mulsen un Wremen na Dingen un Weddewarden. Von Dorum ut na Oosten löppt de L 119 na de L 135 un na Niewohl un Beers.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so acht Kilometer in’n Oosten von Feldsaten an de L 119.

De nächste Bahnhoff is so bi twee Kilometer wied weg in’n Noordoosten de Bahnhoff Dorum an de Bahnlien Bremerhoben–Cuxhoben.

 Footnoten 

Kategorie:Oort
Kategorie:Landkreis Cuxhoben